Source: http://www.vssr.sk/clanok-z-titulky/ozdravny-rezim-a-nutena-sprava-obce-a-vuc-.htm/
Timestamp: 2018-05-28 09:43:58+00:00

Document:
Ozdravný režim a nútená správa obce a VÚC
Ozdravný režim a nútená správa sú dva samostatné a v podstate na seba nadväzujúce inštitúty, ktoré majú za cieľ riešiť neúnosnú platobnú neschopnosť a zadlženosť obce a VÚC.
Ozdravný režim a nútená správa sú legislatívne upravené v § 19 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. K uplatneniu týchto inštitútov vypracovalo Ministerstvo financií Slovenskej republiky Metodickú príručku o ozdravnom režime a nútenej správe obce, ktorej cieľom je jednotne usmerniť obce pri uplatňovaní ustanovení § 19 zákona č. 583/2004 Z. z. a pri zabezpečovaní povinností obce počas hospodárenia v ozdravnom režime a nútenej správe.
Ozdravný režim a nútená správa sú dva samostatné a v podstate na seba nadväzujúce inštitúty, ktoré majú za cieľ riešiť neúnosnú platobnú neschopnosť a zadlženosť obce a vyššieho územného celku.
V prípade ozdravného režimu je riešenie ešte v rukách obce a vyššieho územného celku, konkrétne starostu obce alebo predsedu vyššieho územného celku, zastupiteľstva a najmä hlavného kontrolóra, ktorý počas trvania ozdravného režimu obce a vyššieho územného celku schvaľuje každý výdavok obce a vyššieho územného celku.
Ak ozdravný režim nesplnil svoj cieľ, štát „zasahuje“ a rieši situáciu v obci a vyššom územnom celku (VÚC) zavedením nútenej správy. Ministerstvo financií SR vymenuje núteného správcu, ktorý prevezme úlohu hlavného kontrolóra v tom, že okrem iného počas nútenej správy obce a VÚC schvaľuje každý ich výdavok. Nútená správa v obci a vo VÚC nie je bankrot obce a VÚC a ani oddlženie obce a VÚC zo strany štátu. Záväzky na obci a VÚC ostávajú, štát ich na seba nepreberá, ale prostredníctvom núteného správcu zabezpečuje riadené znižovanie dlhu obce a VÚC.
Ozdravný režim v obci a VÚC
Ozdravný režim obvykle predchádza zavedeniu nútenej správy. Výnimku tvoria dva prípady, v ktorých je Ministerstvo financií SR oprávnené rozhodnúť o zavedení nútenej správy bez predchádzajúceho uplatnenia ozdravného režimu, a to, ak:
nastali skutočnosti podľa § 19 ods. 1 zákona č. 583/2004 Z. z. a obec a VÚC nezaviedla ozdravný režim,
po skončení hospodárenia v ozdravnom režime trvajú skutočnosti podľa § 19 ods. 1 zákona č. 583/2004 Z. z., a to podľa zistení Ministerstva financií SR alebo na základe oznámenia starostu, hlavného kontrolóra, audítora, veriteľa obce a VÚC alebo štátneho orgánu.
Dátum publikácie: 11.7.2017
71/1967 Zb. Správny poriadok
56/2016 Z. z. Oznámenie o opatrení na predkladanie informácií na hodnotenie plnenia rozpočtu verejnej správy
Komentár k § 17 zákona 583/2004 Z. z.
Komentár k § 19 zákona 583/2004 Z. z.
Komentár k § 7 zákona 523/2004 Z. z.
Komentár k § 14 zákona 523/2004 Z. z.
Novely zákonov o rozpočtových pravidlách prinášajú zmeny

References: § 19
 § 19
 § 19
 § 19
 § 17
 § 19
 § 7
 § 14